A költségvetési eszközöknek a Vajdaság Autonóm Tartományban az általános és középiskolai oktatás és nevelés, valamint a diákjólét területére irányuló program- és projekt-tevékenységek finanszírozására és társfinanszírozására való odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 10. szakasza és a tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám - más határozat, 37/2016. és 29/2017. szám) 15. szakasza és 16. szakaszának 2. bekezdése alapján a tartományi oktatási, jogalkotási, közigazgatási és nemzeti kisebbségi – nemzeti közösségi titkár

**SZABÁLYZATOT**

hoz

**A TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁG KÖLTSÉGVETÉSI ESZKÖZEINEK A NEMZETI KISEBBSÉGI NEMZETI TANÁCSOK AZ ÁLTALÁNOS ÉS KÖZÉPISKOLAI OKTATÁS ÉS NEVELÉS TERÉN FOLYTATOTT TEVÉKENYSÉGEINEK, PROGRAMJAINAK ÉS PROJEKTJEINEK FINANSZÍROZÁSÁRA ÉS TÁRSFINANSZÍROZÁSÁRA VALÓ ODAÍTÉLÉSÉRŐL SZÓLÓ SZABÁLYZAT MÓDOSÍTÁSÁRÓL**

**1. szakasz**

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a nemzeti kisebbségi nemzeti tanácsoknak az általános és középiskolai oktatás és nevelés terén folytatott tevékenységeinek, programjainak és projektjeinek finanszírozására és társfinanszírozására való odaítéléséről szóló szabályzat (VAT Hivatalos Lapja, 9/2016. szám) 8. szakasza a következőképpen módosul:

„A pályázatra benyújtott kérelmek megvitatása és az eszközök felosztása során az alábbi mércéket kell alkalmazni:

1. A projekt megfelelése a témának

- a projekt céljai és a projekt-tevékenységek összhangban vannak a pályázat prioritásaival,

- a projekt céljai egyértelműek, konkrétak és megvalósíthatók,

- a tevékenységek reálisak és alkalmasak a célok elérésére.

2. A beterjesztett projekt hatása

- a célcsoport nagysága,

- a célcsoport bevonásának foka a neki szánt projektbe,

- a projekt láthatósága,

- a projekteredmények fenntarthatósága.

3. Az előterjesztő kompetenciája és eddigi tapasztalatai

- az oktató és nevelő munka előmozdításához hozzájáruló projektek végrehajtásában szerzett eddigi tapasztalatok.”

**2. szakasz**

A jelen szabályzat a Vajdaság Autonóm Tartomány Hivatalos Lapjában való közzétételének napján lép hatályba.

TARTOMÁNYI, OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁG

Szám: 128-451-3195/2017-01

Dátum: 2017. július 27.

Nyilas Mihály

TARTOMÁNYI TITKÁR